[{"text_idx": "#000003", "text": "Paratoi ar gyfer y Brifysgol"}, {"text_idx": "#000014", "text": "Gweinidog yn torri\u2019r tir mewn datblygiad sy\u2019n torri tir newydd"}, {"text_idx": "#000016", "text": "Mae\u2019r prosiect uchelgeisiol yma, a fydd yn agor ei ddrysau yn 2017-18, wedi sicrhau \u00a310.8 miliwn o fuddsoddiad gan Lywodraeth Cymru a \u00a310.2 miliwn arall o Gyllid Datblygu Rhanbarthol Ewrop drwy Lywodraeth Cymru, a bydd nawr yn dechrau ar y gwaith o godi'r adeilad newydd a chreu\u2019r tirlun. Nod y prosiect yw darparu cyfleusterau swyddfa a labordai gwych i bobl uchelgeisiol sy\u2019n dymuno tyfu eu busnes yn y rhanbarth."}, {"text_idx": "#000018", "text": "Bydd y Prosiect yn cynnal sesiwn \u201ccyflwyniad i Fodelu Gwybodaeth am Adeiladau\u201d ar gyfer y gadwyn gyflenwi ar 16 Tachwedd ym Mangor. Nod y digwyddiad yw rhoi\u2019r sgiliau a\u2019r technegau diweddaraf yn y sector i\u2019r gadwyn gyflenwi leol. Dyma annog busnesau a fyddai\u2019n hoffi mynychu i gysylltu drwy wefan M-SParc. "}, {"text_idx": "#000019", "text": "Llun pensaer o'r Parc Gwyddoniaeth newydd.Dywedodd y Cyfarwyddwr Gweithredol Ieuan Wyn Jones \u201cRoedd angen llawer o waith caled i gyrraedd y fan yma, ac rydym yn falch o weld y gwaith yn dechrau ar y safle. Y tu o\u0302l i'r llenni, mae gwaith yn mynd yn ei flaen i sicrhau tenantiaid, ac mae gennym nifer o gwmni\u0308au sydd eisoes wedi rhoi eu henwau fel Tenantiaid Rhithiol. Rydym hefyd yn gweithio\u2019n agos a\u0302 thenantiaid angori posibl yr ydym yn gobeithio eu denu i'r Parc. Rydym yn falch o gynnig amrywiaeth o wasanaethau cymorth busnes i'r cwmni\u0308au yma (mae\u2019r rhan fwyaf ohonynt eisoes wedi\u2019u lleoli yn y rhanbarth), a gallwn ddweud bod galw am Barc Gwyddoniaeth yn y rhanbarth.\u201d"}, {"text_idx": "#000021", "text": "\"Unwaith bydd yn weithredol bydd y Parc Gwyddoniaeth yn cynnig manteision enfawr i ranbarth Gogledd Cymru. Rwy'n hyderus y bydd ei ffocws ar sectorau ynni adnewyddadwy a charbon isel yn ategu'r gwaith a wneir gan y Fenter Ynys Ynni a'r Ardal Fenter Ynys Mo\u0302n a bydd yn helpu busnesau lleol yn ehangach i greu swyddi a sicrhau twf economaidd cynaliadwy.\""}]